Greek Legal Document

Category: 112

Content:
1. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 457 της 12/28 Μαΐου 1966(ΦΕΚ Α΄ 115) Περί όρων εισαγωγής και ελέγχου εγκυτιωμένων κρεάτων και κρεατοπαρασκευασμάτων. Έχοντες υπ’ όψει τας διατάξεις του άρθρου μόνου του Α.Ν. της 23 Ιαν. 1936 «περί συμπληρώσεως του Νομ. 248 «περί οργανώσεως της Ζωοτεχνικής και Κτηνιατρικής Υπηρεσίας» την παρ. 4 του άρθρ. 21 του Νόμ. 4085/1960 «περί συμπληρώσεως του Νόμ. 248/1914 «περί οργανώσεως της Ζωοτεχνικής και Κτηνιατρικής Υπηρεσίας», και την υπ’ αριθ. 225/1966 γνωμοδότησιν του Συμβουλίου της Επικρατείας προτάσει του Ημετέρου επί της Γεωργίας Υπουργού, αποφασίσαμεν και διατάσσομεν: Άρθρ.1-2.-(Καταργήθηκαν, όπως είχαν αντικατασταθεί από το Β.Δ. 270/1973 και τροποποιηθεί και συμπληρωθεί από το άρθρ. 2, Π.Δ. 339/1980, με την περίπτ. α΄ άρθρου μόνου Π.Δ. 81/9 Φεβρ.-9 Απρ. 1987 (ΦΕΚ Α΄ 48). Άρθρ.3.-1.Επί των κυτίων ή του περιβλήματος των εισαγομένων εγκυτιωμένων κρεάτων και κρεατοπαρασκευασμάτων απαγορεύεται η καθ’ οιονδήποτε τρόπον αναγραφή ενδείξεων ή χρησιμοποίησις σημείων δυναμένων να προκαλέσωσι σύγχυσιν εις τον αγοραστήν όσον αφορά εις την ποιότητα, το είδος και το περιεχόμενον του προϊόντος. 2.Δια την παρασκευήν εγκυτιωμένων κρεάτων και κρεατοπαρασκευασμάτων απαγορεύεται η χρησιμοποίησις σπλάγχνων, οργάνων, αδένων και δέρματος εξαιρέσει των περιπτώσεων χρησιμοποιήσεως τούτων δι’ ειδικά παρασκευάσματα, άτινα θα προσφέρωνται εις την κατανάλωσιν ως τοιαύτα αναγράφοντα σχετικάς ενδείξεις επί του κυτίου. 3.Άπαντα τα τιθέμενα εις την κατανάλωσιν εγκυτιωμένα κρέατα και κρεατοπαρασκευάσματα δεν πρέπει να περιέχωσι παθογόντους μικροοργανισμούς. Προκειμένου περί αποστειρωμένων προϊόντων γίνεται ανεκτόν όπως ταύτα περιέχωσι μέχρι δύο μικρόβια της κοινής μικροβιακής χλωρίδος ανά γραμμάριον προϊόντος. Προκειμένου περί παστεριωμένων προϊόντων γίνεται ανεκτή η ανεύρεσις κοινής μικροβιακής χλωρίδος μη υπερβαινούσης τα 10.000 μικρόβια κατά γραμμάριον προϊόντος. Άρθρ.4.-Θεωρούνται ακατάλληλα προς βρώσιν και κατάσχονται κατά τα κεκανονισμένα, εγκυριωμένα κρέατα και κρεατοπαρασκευάσματα, τα οποία κατά την διάθεσίν των εις την κατανάλωσιν: α)Δεν πληρούσι τους όρους της παρ. 3 του άρθρ. 3 του παρόντος. β)Παρουσιάζουσι διόγκωσιν δι’οιονδήποτε λόγον. γ)Παρουσιάζουσιν έντονον οξείδωσιν του κυτίου. δ)Το περιεχόμενόν των παρουσιάζει μη φυσιολογικήν οσμήν, γεύσιν και χρώμα. Αι διατάξεις των εδαφ. β΄, γ΄ και δ΄επεκτείνονται επί παντός εγκυτιωμένου προϊόντος ζωϊκής προελεύσεως. Άρθρ.5.-Μετά παρέλευσιν τριών μηνών από της δημοσιεύσεως του παρόντος δ/τος, οιαδήποτε εισαγωγή εγκυτιωμένου κρέατος ή κρεατοπαρασκευάσματος δέον να λαμβάνη χώραν συμφώνως προς τας διατάξεις τούτου. Τα μέχρι της ημερομηνίας ταύτης εισαχθέντα ως άνω προϊόντα δύνανται να διατίθενται εις την κατανάλωσιν μέχρι εξαντλήσεώς των υποκείμενα εις τας διατάξεις των εδαφ. β΄, γ΄ και δ΄, του άρθρ. 4 του παρόντος. (Αντί για τη σελ. 698,91(ζ) Σελ. 698,91(η) Τεύχος 1261-Σελ. 99 Κρέατα σε πακέτα 17.Θ.σ.1